Antonie Formanová

Antonie Formanová (sündinud 30. juunil 1998 Prahas) on tšehhi näitleja.

 Elulugu 
Antonie Formanová on pärit näitleja ja teatrikunstniku Petr Formani ning psühhoterapeudi ja stsenaristi Klára Formanová (sünd. Stránská) perekonnast. Tal on kaks vanemat õde Josefína ja Emílie. Ta isapoolne vanaisa oli filmilavastaja Miloš Forman ja isapoolne vanaema oli kunstnik, näitleja ning laulja Věra Křesadlová. Emapoolne vanaisa oli kirjanik, stsenarist ja tõlkija Jiří Stránský.Ilona Smejkalová: Vnučky Miloše Formana i Jiřího Stránského: Jsme jen tři sestry Deník, 17. juuli 2022. Vaadatud 22. aprillil 2024

Antonie Formanová on lõpetanud Praha Etenduskunstide Akadeemia (DAMU) alternatiiv- ja nukuteatri teaduskonna.Antonie Formanová A-FilmTeensFest. Vaadatud 22. aprillil 2024

 Töö teatris 
Alates 2019. aastast on Antonie Formanová osalenud Dejvické divadlo lavastustes. Teatri trupi liige on ta alates 2023. aastast. Ta osaleb ka improvisatsiooniteatri "NO A!" lavastustes.Antonie Formanová Dejvické divadlo. Vaadatud 22. aprillil 2024 Ta on lavastanud ja mänginud ka teatris Divadlo DISK.Antonie Formanová ACTORSMAP. Vaadatud 22. aprillil 2024

 Osalemine filmides 
Alates 2018. aastast on ta mänginud mitmetes filmides ja teleseriaalides. Milada rolli eest filmis "Okupatsioon" pälvis ta 2021. aasta filmiauhinna Tšehhi lõvi parima naiskõrvalosatäitja kategoorias.Antonie Formanová Česko-Slovenská filmová databáze. Vaadatud 22. aprillil 2024Antonie Formanová Český lev. Vaadatud 22. aprillil 2024

 Viited 

 Välislingid 

Kategooria:Tšehhi näitlejad
Kategooria:Sündinud 1998